# Den Europæiske Unions C 290A/20.

| | ISSN 1977-0871 |
| --- | --- |
| Den Europæiske Unions
  Tidende | C 290A |
| | |
| Dansk udgave | Meddelelser og oplysninger | 64. årgang20. juli 2021 |

ISSN 1977-0871

Den Europæiske Unions

Tidende

C 290A

Dansk udgave

Meddelelser og oplysninger

64. årgang20. juli 2021

---

| Indhold | Side |
| --- | --- |
| | V   Øvrige meddelelser |
| | ADMINISTRATIVE PROCEDURER |
| | Den Europæiske Centralbank |
| 2021/C 290 A/01 | Indkaldelse af interessetilkendegivelser vedrørende eksterne eksperter med henblik på udnævnelse af et medlem af og suppleanter til Det Administrative Klagenævn i Den Europæiske Centralbank (Frankfurt am Main, Tyskland) | 1 |

Indhold

Side

V   Øvrige meddelelser

ADMINISTRATIVE PROCEDURER

Den Europæiske Centralbank

2021/C 290 A/01

Indkaldelse af interessetilkendegivelser vedrørende eksterne eksperter med henblik på udnævnelse af et medlem af og suppleanter til Det Administrative Klagenævn i Den Europæiske Centralbank (Frankfurt am Main, Tyskland)

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Den Europæiske Centralbank

| 20.7.2021 | DA | Den Europæiske Unions Tidende | CA 290/1 |
| --- | --- | --- | --- |

20.7.2021

DA

Den Europæiske Unions Tidende

CA 290/1

---

Indkaldelse af interessetilkendegivelser vedrørende eksterne eksperter med henblik på udnævnelse af et medlem af og suppleanter til Det Administrative Klagenævn i Den Europæiske Centralbank (Frankfurt am Main, Tyskland)

(2021/C 290 A/01)

1.   Indledning

Den Fælles Tilsynsmekanisme (Single Supervisory Mechanism, herefter »SSM«) er oprettet ved Rådets forordning (EU) nr. 1024/2013 (1) med hjemmel i artikel 127, stk. 6, i traktaten om Den Europæiske Unions funktionsmåde. SSM omfatter Den Europæiske Centralbank (ECB) og de kompetente nationale myndigheder i de medlemsstater, der har euroen som valuta, med mulighed for at etablere et tæt samarbejde med de kompetente myndigheder i medlemsstater, der ikke har euroen som valuta. ECB er ansvarlig for SSM's overordnede funktion.

I henhold til artikel 24, stk. 1, i forordning (EU) nr. 1024/2013 oprettede ECB et administrativt klagenævn (herefter »Det Administrative Klagenævn«), der udfører intern administrativ revision af afgørelser truffet af ECB under udøvelsen af de beføjelser, den er tillagt i henhold til forordning (EU) nr. 1024/2013, efter en anmodning om revision. ECB ønsker at besætte nuværende og forventede ledige stillinger til et medlem af og to suppleanter til Det Administrative Klagenævn og gennemfører derfor denne indkaldelse af interessetilkendegivelser med henblik på udnævnelse af et medlem af Det Administrative Klagenævn i henhold til artikel 4 i Den Europæiske Centralbanks afgørelse ECB/2014/16 (2).

2.   ECB og Det Administrative Klagenævn

Det Administrative Klagenævn er en integreret del af SSM. Enhver fysisk eller juridisk person kan i de tilfælde, der er omhandlet i artikel 24, stk. 1, i forordning (EU) nr. 1024/2013, anmode om revision af en afgørelse truffet af ECB i henhold til denne forordning, som er rettet til den pågældende. Undtaget herfra er afgørelser truffet af ECB's Styrelsesråd i henhold til denne forordnings artikel 24, stk. 7.

3.   Det Administrative Klagenævns sammensætning

I henhold til artikel 24, stk. 2, i forordning (EU) nr. 1024/2013 sammensættes Det Administrative Klagenævn af fem personer samt to suppleanter med godt omdømme. Det har tilstrækkelige ressourcer og ekspertise til at vurdere udøvelsen af ECB's beføjelser i henhold til forordning (EU) nr. 1024/2013. Medlemmerne af Det Administrative Klagenævn og de to suppleanter udnævnes af ECB for en mandatperiode på fem år, som kan forlænges én gang. De handler uafhængigt og ud fra almene samfundshensyn.

De to suppleanter vil midlertidigt træde i stedet for Det Administrative Klagenævns medlemmer, hvis de er midlertidigt uarbejdsdygtige eller hvis der i forbindelse med en bestemt anmodning om revision er alvorlig og begrundet bekymring for, at der foreligger en interessekonflikt, f.eks. hvor et medlem af Det Administrative Klagenævn har en privat eller personlig interesse, som kan påvirke, eller synes at påvirke, den pågældendes uvildige og objektive udførelse af dennes hverv. En suppleant træder permanent i stedet for et medlem af Det Administrative Klagenævn, hvis denne er permanent uarbejdsdygtig, afgået ved døden, fratræder eller fratages embedet.

Det Administrative Klagenævns medlemmer og disses suppleanter udpeges af Direktionen efter høring af Tilsynsrådet og udnævnes af ECB's Styrelsesråd. Styrelsesrådet har desuden fastsat de nærmere vilkår for udnævnelsen af Det Administrative Klagenævns medlemmer og suppleanter.

4.   Det Administrative Klagenævns medlemmers og suppleanters kvalifikationer og erfaring

I overensstemmelse med artikel 24, stk. 2, i forordning (EU) nr. 1024/2013 udvælges Det Administrative Klagenævns medlemmer og suppleanter på grundlag af deres gode omdømme og deres dokumenterede relevante viden og professionelle erfaring, herunder på tilsynsområdet, på et tilstrækkelig højt niveau inden for bankvæsen eller andre finansielle tjenesteydelser. Medlemmer af Det Administrative Klagenævn og suppleanter kan ikke samtidig være ansat i ECB eller ansat i kompetente myndigheder eller andre nationale institutioner eller EU-institutioner, -organer, -kontorer eller -agenturer, som er involveret i de opgaver, som ECB udfører i henhold til de beføjelser, den er tillagt i henhold til forordning (EU) nr. 1024/2013. De skal være til rådighed med kort varsel til at behandle anmodninger om revision af ECB's afgørelser.

Ved udnævnelsen af medlemmet af og suppleanterne til Det Administrative Klagenævn sikres det, at der så vidt muligt er en passende geografisk og kønsmæssig balance mellem medlemsstaterne. ECB er en rummelig institution, som stræber efter at afspejle diversiteten i den befolkning, den repræsenterer. Ansøgninger opfordres uanset alder, handicap, etnicitet, køn, kønsidentitet, race, religiøse overbevisninger, seksuel orientering eller andre karakteristika.

Ansøgerne udvælges på grundlag af en sammenligning, som foretages af ECB. Følgende kriterier vil især blive lagt til grund:

| a) | Udvælgelseskriterier |
| --- | --- |

a)

Udvælgelseskriterier

Ansøgerne skal besidde følgende kvalifikationer og kompetencer:

| — | særdeles godt kendskab til og indsigt i EU's lovgivning inden for bankvæsen og andre finansielle tjenesteydelser, herunder ECB's opgaver og funktion og navnlig SSM |
| --- | --- |

—

særdeles godt kendskab til og indsigt i EU's lovgivning inden for bankvæsen og andre finansielle tjenesteydelser, herunder ECB's opgaver og funktion og navnlig SSM

| — | særdeles godt kendskab til og indsigt i banksektorens funktion, navnlig i bankunionen |
| --- | --- |

—

særdeles godt kendskab til og indsigt i banksektorens funktion, navnlig i bankunionen

| — | erfaring inden for udviklingen af rammer for tilsyn og tilsynsmæssige afgørelser, procedurer og praksis. |
| --- | --- |

—

erfaring inden for udviklingen af rammer for tilsyn og tilsynsmæssige afgørelser, procedurer og praksis.

| b) | Godkendelseskriterier |
| --- | --- |

b)

Godkendelseskriterier

Ansøgerne skal opfylde følgende formelle krav ved ansøgningsfristens udløb:

| — | være statsborgere i en EU-medlemsstat og være i besiddelse af deres fulde borgerlige rettigheder |
| --- | --- |

—

være statsborgere i en EU-medlemsstat og være i besiddelse af deres fulde borgerlige rettigheder

| — | have et særdeles godt kendskab til engelsk med dokumenterede skriftlige færdigheder og præsentationsevner og et godt kendskab til mindst et andet officielt EU-sprog. |
| --- | --- |

—

have et særdeles godt kendskab til engelsk med dokumenterede skriftlige færdigheder og præsentationsevner og et godt kendskab til mindst et andet officielt EU-sprog.

Et særdeles godt eller godt kendskab til andre officielle EU-sprog er en fordel.

5.   Vederlag

De udvalgte kandidater aflønnes i forhold til de opgaver, som de tildeles.

6.   Udnævnelse

Udvælgelsesproceduren gennemføres i overensstemmelse med forordning (EU) nr. 1024/2013 og Det Administrative Klagenævns forretningsorden. Medlemmet af Det Administrative Klagenævn og suppleanterne udnævnes personligt af ECB's Styrelsesråd og må derfor ikke delegere ansvarsområder til andre medlemmer eller tredjemand.

7.   Reserveliste

Udvælgelseskomitéen kan sætte egnede kandidater på en reserveliste, fra hvilken kandidater kan udnævnes til lignende fremtidige stillinger. I sådanne tilfælde underrettes kandidaterne herom. Reservelisten forbliver gyldig i fem år fra udnævnelsen af medlemmet af eller suppleanterne til Det Administrative Klagenævn og kan bruges til at udnævne en suppleant i det tilfælde, at der opstår en ledig plads.

8.   Uafhængighed og loyalitets- og interesseerklæring

Medlemmet af og suppleanterne til Det Administrative Klagenævn handler uafhængigt og ud fra almene samfundshensyn. I dette øjemed skal hver enkelt af dem afgive en offentlig loyalitetserklæring og en offentlig interesseerklæring, hvoraf det fremgår, om der foreligger eller ikke foreligger direkte eller indirekte interesser, som kan anses for at skade deres uafhængighed. Hver enkelt af dem skal også angive, at de overholder reglerne om fortrolighed og underskrive en erklæring om etisk adfærd som omhandlet i adfærdskodekset for højtstående embedsmænd i Den Europæiske Centralbank (3).

9.   Erklæring om beskyttelse af personoplysninger

ECB behandler alle personlige oplysninger om kandidaterne i henhold til Europa-Parlamentets og Rådets forordning (EU) 2018/1725 (4). Dette gælder navnlig disse oplysningers fortrolighed og sikkerhed. ECB's generaldirektør for SSM-governance og daglig drift udpeges som den registeransvarlige ved behandlingen af personoplysninger i forbindelse med ECB's deltagelse i udvælgelsesproceduren på baggrund af denne indkaldelse af interessetilkendegivelser. Formålet med databehandlingen er at organisere udvælgelsen og udnævnelsen af medlemmet af eller suppleanterne til Det Administrative Klagenævn. Alle personoplysninger bliver udelukkende behandlet til dette formål. Kandidaterne samtykker til behandlingen af personoplysninger ved at angive deres personoplysninger som en del af deres ansøgning. En kandidat kan på ethvert tidspunkt tilbagekalde sit samtykke ved at meddele Sekretariatet for Det Administrative Klagenævn herom (ABoRvacancy@ecb.europa.eu), hvorefter behandlingen af personlige oplysninger vil ophøre og kandidaten udelukkes fra udvælgelsesproceduren. Den behandling, der har fundet sted indtil da, vil dog fortsat være lovlig.

Modtagerne af kandidaternes personoplysninger er medlemmerne af udvælgelseskomitéen, ECB's Direktion og ECB's Tilsynsråd samt medlemmerne af ECB's Styrelsesråd.

ECB kan beholde de udvalgte kandidaters oplysninger i op til fem år efter embedsperiodens udløb. De øvrige kandidaters data opbevares i to år fra afslutningen af udvælgelsesproceduren. I tilfælde af retstvister forlænges den ovenfor nævnte opbevaringsperiode med to år fra afslutningen af alle relevante retssager.

Kandidaterne har ret til adgang til deres oplysninger og til at opdatere eller rette deres identifikationsdata. Oplysninger, der dokumenterer opfyldelse af de formelle krav og udvælgelseskriterierne, kan dog ikke opdateres eller rettes efter udløbet af ansøgningsfristen for denne indkaldelse af interessetilkendegivelser for at sikre, at principperne om lige adgang og ikkediskrimination overholdes, samt at udvælgelsesproceduren er solid, gennemsigtig og retfærdig for alle kandidaterne.

Kandidaterne har ret til adgang til deres evalueringsoplysninger under hele proceduren. For at sikre fortroligheden af udvælgelseskomitéens, ECB's Direktions, ECB's Tilsynsråds og Styrelsesrådets overvejelser og beslutningstagning og for at beskytte de øvrige kandidaters rettigheder og friheder er kandidaternes adgang begrænset til deres egen ansøgning og de dele af vurderingen, der angår dem.

Kandidaterne har ret til at anmode om, at deres personoplysninger slettes. En sådan anmodning medfører, at de udelukkes fra udvælgelsesproceduren.

Kandidaterne kan udøve deres rettigheder som omhandlet i afsnit 9 ved at kontakte Sekretariatet for Det Administrative Klagenævn (ABoRvacancy@ecb.europa.eu). Kandidaterne kan også kontakte ECB's databeskyttelsesansvarlige direkte på dpo@ecb.europa.eu vedrørende alle spørgsmål om personoplysninger i forbindelse med deres ansøgning.

Kandidaterne har til enhver tid ret til at henvende sig til Den Europæiske Tilsynsførende for Databeskyttelse.

Efter udnævnelsen offentliggøres navnene på medlemmet af og suppleanterne til Det Administrative Klagenævn i henhold til denne procedure på ECB's websted.

10.   Ansøgningsprocedure

Ansøgningerne kan kun komme i betragtning, hvis de er indsendt i overensstemmelse med nedenstående procedurer og krav.

Ansøgningerne skal indeholde et opdateret curriculum vitae (den europæiske CV-model (anbefales) kan downloades på https://europa.eu/europass/en).

Ansøgningerne indgives senest 24. august 2021.

Ansøgningerne kan indsendes via e-mail til følgende adresse: ABoRvacancy@ecb.europa.eu

Ansøgningerne kan også indsendes enten med anbefalet post eller en privat kurertjeneste til følgende adresse:

| Den Europæiske Centralbank |
| --- |
| Generaldirektøren for SSM-governance og daglig drift |
| Kaiserstraße 29 |
| 60640 Frankfurt am Main |
| Tyskland |

Den Europæiske Centralbank

Generaldirektøren for SSM-governance og daglig drift

Kaiserstraße 29

60640 Frankfurt am Main

Tyskland

Postkontorets stempel eller den dato, der fremgår af kvitteringen fra kurertjenesten, udgør bevis for overholdelsen af den ovennævnte tidsfrist for indgivelse. ECB vil dog ikke behandle ansøgninger, der når frem til ECB 10 dage eller mere efter udløbet af den ovennævnte tidsfrist.

Der sendes en bekræftelse for modtagelsen for alle ansøgninger.

For at fremme udvælgelsesprocessen vil al kommunikation med kandidaterne vedrørende denne indkaldelse af interessetilkendegivelser foregå på engelsk.

Alle kandidater i forbindelse med denne indkaldelse af interessetilkendegivelser underrettes om resultatet af udvælgelses- og udnævnelsesprocessen.

Spørgsmål og anmodninger om præcisering vedrørende denne indkaldelse af interessetilkendegivelser kan adresseres til:

| Pedro Gustavo Teixeira |
| --- |
| Generaldirektøren for SSM-governance og daglig drift |
| Kaiserstraße 29 |
| 60640 Frankfurt am Main |
| Tyskland |
| Tlf. + 49 69 13440 |
| E-mail: ABoRvacancy@ecb.europa.eu |

Pedro Gustavo Teixeira

Generaldirektøren for SSM-governance og daglig drift

Kaiserstraße 29

60640 Frankfurt am Main

Tyskland

Tlf. + 49 69 13440

E-mail: ABoRvacancy@ecb.europa.eu

---

(1)  Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (EUT L 287 af 29.10.2013, s. 63).

(2)  Den Europæiske Centralbanks afgørelse 2014/360/EU af 14. april 2014 om nedsættelse af Det Administrative Klagenævn og forretningsordenen for dette (ECB/2014/16) (EUT L 175 af 14.6.2014, s. 47).

(3)  Adfærdskodeks for højtstående embedsmænd i Den Europæiske Centralbank (EUT C 89 af 8.3.2019, s. 2).

(4)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).

---